stanford-oval/wikipedia huggingface dataset:
Palestiinalaishallinnon vaalit
Vuoden 2005 presidentinvaalit

Palestiinalaishallinnon presidentti Jasser Arafat kuoli 11. marraskuuta 2004. Uuden presidentin valitsemiseksi järjestettiin vaalit 9. tammikuuta 2005. Mahmud Abbas voitti vaalit.
Vuoden 2005 presidentinvaalien tulokset
| Ehdokas | Poliittinen ryhmä | Äänimäärä | Osuus äänistä |
| --- | --- | --- | --- |
| Mahmud Abbas | Fatah | 501 448 | 62,52 % |
| Mustafa Barghouthi | Riippumaton | 156 227 | 19,48 % |
| Tayseer Khaled | Demokraattinen rintama Palestiinan vapauttamiseksi | 26 848 | 3,35 % |
| Abd al-Halim al-Ashqar | Riippumaton | 22 171 | 2,76 % |
| Bassam al-Salhi | Palestiinan Kansanpuolue | 21 429 | 2,67 % |
| Sayyed Barakeh | Riippumaton | 10 406 | 1,30 % |
| Abd al-Karim Shbair | Riippumaton | 5 717 | 0,71 % |
| Hylätyt äänet |  | 30 672 | 3,82 % |
| Tyhjät äänestysliput |  | 27 159 | 3,39 % |
| Yhteensä |  | 802 077 | 100.00% |
Vuoden 2006 parlamenttivaalit

Parlamenttivaaleja koskeva lainsäädäntö uusittiin 18. kesäkuuta 2005. Paikkamäärä nostettiin 132:een, joista puolet eli 66 täytetään vaalilistojen saamien äänimäärien mukaan (suhteelliset vaalit) ja puolet kussakin vaalipiirissä eniten ääniä saaneista (enemmistövaalit). Kristityille kiintiöitiin kuusi paikkaa.
Vuoden 2006 vaalit olivat ensimmäiset, joihin Hamas osallistui. Sen vaalilista, Muutos ja Reformi, voitti vaalit erityisesti onnistuneella ehdokasvalinnalla vaalipiiriäänestyksessä.
Vuoden 2006 parlamenttivaalit
| Vaalilista | Äänimäärä | Osuus äänistä | Paikat (vaalilista/vaalipiiri) |
| --- | --- | --- | --- |
| Muutos ja Reformi (Hamas) | 440 409 | 44,45 % | 74 (29/45) |
| Fatah | 410 554 | 41,43 % | 45 (28/17) |
| Marttyyri Abu Ali Mustafa (PFLP) | 42 101 | 4,25 % | 3 (3/0) |
| Vaihtoehto Demokraattinen rintama Palestiinan vapauttamiseksi  Palestiinan kansanpuolue  Palestiinan demokraattinen liito  riippumattomia | 28 973 | 2,92 % | 2 (2/0) |
| Itsenäinen Palestiina (Mustafa Barghouthi ja riippumattomat) | 26 909 | 2,72 % | 2 (2/0) |
| Kolmas tie | 23 862 | 2,41 % | 2 (2/0) |
| Vapaus ja sosiaalinen oikeus | 7 127 | 0,72 % | 0 |
| Vapaus ja itsenäisyys | 4 398 | 0,44 % | 0 |
| Marttyyri Abu al-Abbas (Palestiinan vapautusrintama, PLF) | 3 011 | 0,30 % | 0 |
| Kansallinen kokoomus oikeuden ja demokratian puolesta (Wa'ad) | 1 806 | 0,18 % | 0 |
| Palestiinalainen oikeus | 1 723 | 0,17 % | 0 |
| Riippumattomat (vain vaalipiirivaaleissa) | -     | -     | 4 (0/4) |
| Hylätyt äänestysliput | 29 864 |  |  |
| Tyhjät äänestysliput | 21 687 |  |  |
| Yhteensä | 1 042 424 | 100,00 % | 132 (66/66) |
Pekka Heiskanen

Pekka Ilmari Heiskanen (5. toukokuuta 1929 Lappeenranta – 21. helmikuuta 2014 Helsinki) oli suomalainen lavastaja. Hän oli kiinnitettynä Suomen Kansallisteatteriin vuosina 1951–1996. Hän myös opetti lavastustaidetta Taideteollisessa korkeakoulussa 1960–1971. Hänen lavastuksilleen olivat ominaista valon käyttö ja yksinkertaistus. Taisto-Bertil Orsmaan kanssa hän toteutti Suomessa ensimmäisenä mustan teatterin esityksen vuonna 1975.
Heiskanen oli ennen kaikkea teatterilavastaja. Hän pani alkuun lavastuksen opetuksen Taideteollisuusopistossa, josta sittemmin tuli Taideteollinen korkeakoulu.
Aiheesta muualla

Pekka Heiskasen muistokirjoitus Helsingin Sanomissa
Paraati

Valtausjoukot paraatissa Viipurissa 31. lokakuuta 1941.
Moskovan voitonpäivän paraati vuonna 2010.
Paraati, myös ohimarssi, on ihmisjoukon muodostama kulkue, joka kulkee yleensäselvennä esiintymismielessä tavallisestiselvennä paraatin järjestämiskaupungin halki. Paraati mielletään useinkenen mukaan? sotavoimien katselmukseksi, mutta esimerkiksi Yhdysvalloissa järjestetään tärkeinä juhlapäivinä siviiliparaateja. Myös eri ihmis- tai kansanryhmät järjestävät paraateja, kuten seksuaali- ja sukupuolivähemmistöjen Pride.
Sotien aikana paraateja on järjestetty perinteisesti silloin, kun siihen osallistuva yksikkö tai yksiköt lähtevät sotaan[lähde? ]. Myös vastustajalta vallatussa kaupungissa on usein sotilasperinteiden mukaisesti järjestetty voitonparaati.[lähde? ]
Suomen puolustusvoimat järjestävät vuosittain valtakunnallisen paraatikatselmuksen ja ohimarssin puolustusvoimain lippujuhlan päivänä 4. kesäkuuta. Ylipäällikön ja komentajan vastaanottama valtakunnallinen sotilasparaati on järjestetty vaihtuvalla paikkakunnalla vuodesta 1952 alkaen. Suomessa paraatiperinnettä on tätä ennen edustanut 16. toukokuuta 1918 valkoisten voitonparaatista alkanut perinne, jonka myötä 16. toukokuuta paraatilla juhlistettiin sisällissodan päättymistä ja valkoisten voittoa. Kyseisenä päivänä järjestettiin paraati aina vuoteen 1939 saakka.
Pekka Helasvuo

Pekka Helasvuo (s. 1948) on suomalainen viulisti ja kapellimestari. Hän on vieraillut kaikkien merkittävien suomalaisorkesterien kapellimestarina ja tällä hetkellä (heinäkuu 2006) toimii Metropolia Ammattikorkeakoulussa orkesteri- ja kamarimusiikin yliopettajana.
Levytyksiä

Jean Sibelius: Works for Small Orchestra, Finlandia Sinfonietta Finlandia-records 4509-95855-2
Kristian Blak: Konsertto kontrabassolle ja barokkiorkesterille, Björn Malmquist, Suomalais-virolainen barokkiorkesteri, tutl FKT 8
Jean Sibelius: Voces Intimae ja kolme melodraamaa, Helsinki Camerata HKSCD 101
Jan Maegaard: Harppukonsertto, Kristian Blak: Harppukonsertto, Sofia Asunción Claro, Helsinki Camerata tutl FKT 13
Earsopen/Korvat auki-yhdistyksen "Musiikki Nyt!"-projektin CD, Uljas Pulkkis: Encanto, Jani Kääriä: Your Colour, Helsinki Camerata KACD 2001-2
Suomalaisia sävelkuvia, Helsinki Concordia HKSCD 105
Paul Fogelberg

| Paul Fogelberg> Henkilötiedot |
| --- | --- |
Syntynyt: 26. elokuuta 1935 (ikä 89) Pori
Kansalaisuus:  Suomi
Ammatti:  maantieteen professori (emeritus), yliopiston vararehtori
Koulutus ja ura
Tutkinnot:  Helsingin yliopisto (FK 1962, FM 1964, FL 1966, FT 1970)
Instituutti:  Helsingin yliopisto
Palkinnot:  monia, mm. Tiedonjulkistamisen valtionpalkinto (1975), Suomen Tiedeseuran jäsen (1982), SL K, SVR R 1.
Paul Erik Fogelberg (s. 26. elokuuta 1935 Pori) on suomalainen maantieteilijä ja maantieteen professori emeritus. Hän toimi Helsingin yliopiston ruotsinkielistä opetusta varten perustetussa maantieteen professorin virassa vuosina 1982–1998 ja Helsingin yliopiston II vararehtorina vuosina 1992–1998.
Fogelberg tuli ylioppilaaksi Tampereen ruotsinkielisestä yhteiskoulusta (Svenska samskolan i Tammerfors) vuonna 1953. Hän opiskeli Helsingin yliopistossa ja valmistui sieltä filosofian kandidaatiksi (1962), maisteriksi (1964), lisensiaatiksi (1966) ja tohtoriksi (FT 1970).
Huomionosoituksia

Fogelberg on saanut useita huomionosoituksia työstään. Fogelbergille myönnettiin Tiedonjulkistamisen valtionpalkinto vuonna 1975 yhdessä Stig Jaatisen ja Henrik Österholmin kanssa teoksesta Skärgård i omvandling (1975). Suomen Tiedeseuran jäseneksi Fogelberg valittiin vuonna 1982. Vuoden tiedetoimittajaksi hänet valittiin vuonna 1998. Vuonna 2008 hänelle myönnettiin Suomen Tiedeseuran hopeinen mitali ansioistaan seuran julkaisusarjan (Bidrag  till  kännedom  av Finlands natur och folk) toimittajana. Hänelle on myönnetty Suomen Leijonan ritarikunnan komentajan ja Suomen Valkoisen Ruusun ritarikunnan 1. luokan ritarin arvo sekä valtion virka-ansiomerkki. Helsingin yliopiston Pacius-palkinto. Hän on Helsingin yliopiston musiikkiseuran kunniajäsen (1998) ja Tiedekeskus Heurekan kunniajäsen (2002). Muutamia musiikkiin liittyviä ansioristejä.
Aiheesta muualla

Fogelberg, Paul hakuteoksessa Uppslagsverket Finland (2012). (ruotsiksi)
Parabellum

Parabellum tarkoittaa seuraavia asioita:
7,65×21 mm Parabellum, patruunatyyppi
9×19 mm Parabellum, patruunatyyppi
Parabellum P08 eli Luger, saksalainen itselataava pistooli
9mm Parabellum Bullet, japanilainen rockyhtye
John Wick: Chapter 3 – Parabellum, yhdysvaltalainen toimintaelokuva vuodelta 2019
Parabellum, Yngwie Malmsteenin albumi vuodelta 2021
Sisu K-50SS

| Sisu K-50SS |
| --- | --- |

Valmistustiedot
Valmistusmaa:   Suomi
Valmistaja:  Oy Suomen Autoteollisuus Ab, Karjaa
Valmistusvuodet:  1961
Tuotantomäärä:  1 kappale
Suunnittelija:  Pentti E. Lehtinen, Kalevi Kakko ja Olavi Karhu
Mitat ja massat
Omamassa:  19 300 kg
Pituus:  9 700 mm
Leveys:  3 200 mm
Korkeus:  3 570 mm
Akseliväli:  4 700 + 1 575 mm
Moottori, voimansiirto ja alusta
Teho:  223 kW /2100 1/min
Vääntö:  1 070 Nm /1300 1/min
Polttoaine:  dieselöljy
Vetotapa:  6×6
Vaihteisto:  kolmivaihteinen päävaihteisto, kaksiportainen alennusvaihde; momentinmuunnin
K-50SS valmistusvaiheessa ilman ohjaamoa.
Sisu K-50SS on Suomen Autoteollisuuden (SAT) valmistama kuusipyörävetoinen raskas vetoajoneuvo. Auto pystyy kehittämään 388 kN suuruisen vetovoiman ja sitä käytettiin raskaiden lavettien vetämiseen.
Mallia valmistettiin vain yksi kappale vuonna 1961 ja se on kaikkien aikojen suurin Pohjoismaissa valmistettu maantiekelpoinen ajoneuvo.
Suunnittelu

K-50SS kehitettiin Kemijoki Oy:n toimeksiannosta. Yritys tilasi vuoden 1959 lopulla kaksi 6×6-vetoista raskasta vetoajoneuvoa yli 1 000 tonnin painoisten muuntajien ja muiden raskaiden lavetilla kuljetettavien komponenttien siirtoa varten. Alkuperäisen suunnitelman mukaan ajoneuvoja piti olla kaksi, joista toinen toimisi edessä vetäjänä ja toinen lavetin takana työntäjänä. Autoja suunniteltiin käytettävän myös erikseen voimalaitostyömailla eri puolella Suomea.
SAT oli hieman aikaisemmin valmistanut kuusi raskasta Sisu K-36 -maansiirtoajoneuvoa ja suunnittelutyössä hyödynnettiin tässä kertyneitä kokemuksia. Ensimmäinen K-50SS valmistui keväällä 1961, vain puolitoista vuotta toimeksiannosta. Kemijoki Oy kuitenkin peruutti toisesta autosta tekemänsä tilauksen ja näin ollen valmistunut yksilö jäi ainoaksi laatuaan.
Teknisiä tietoja > Moottori

Auton voimanlähteenä on ahdettu nelitahtinen, kuusisylinterinen Rolls-Royce C6-TFL -rividiesel. Sen 223 kilowatin teho on 43 % ja 1 070 newtonmetrin vääntö 56 % korkeampi verrattuna vakiomalliseen, vapaasti hengittävään malliin. Sylinterin halkaisija on 130,2 mm ja iskun pituus 152,2 mm. Puristussuhde on 14:1. Moottorissa on paineilmatoiminen käynnistin.
Teknisiä tietoja > Voimansiirto ja alusta

Hydraulisessa Rolls-Royce BF 11500Ms230 -momentinmuuntimessa on kolme porrasta. Kolmivaihteinen päävaihteisto on Fodenin valmistama. Voima jaetaan etu- ja taka-akselin kesken ZF VG-800-4V1 -jakovaihteiston sisällä olevan tasauspyörästön kautta. Siirtoajossa etupyöräveto voidaan kytkeä pois päältä ja hydraulinen kytkin ohittaa mekaanisen yhteyden kautta.
Suurimmalla välityssuhteella ajettaessa jokaisen pyörän kautta välittyy maahan 65 000 newtonin suuruinen kehävoima.
Kirkstallin valmistamissa vetävissä akseleissa on tasauspyörästön lukot. Taka-akselien välinen momentti jakautuu pitkittäistasauspyörästön kautta.
Auton runko on tyypiltään samankaltainen kuin vetureissa käytetty; ratkaisua hyödynnettiin myöhemmin 1990-luvulla ruotsalaiselle LKAB:lle toimitettujen Sisu Mammut- ja Sisu Bambino -maansiirtoajoneuvojen rakenteessa.
Teknisiä tietoja > Ohjaamo

Suurikokoinen ohjaamo on varustettu kahdella vuoteella ja pienellä keittiöllä.
Käyttö ja ominaisuudet

K-50SS:ää käytettiin raskaisiin kuljetuksiin Pohjois-Suomen vesivoimalaitostyömailla.
Omamassaltaan 19 300 kilogramman suuruisen auton päälle voitiin lastata rengaspidon parantamiseksi betonipainoja 52 000 kokonaismassaan asti.
Hydraulisen momentinmuuntimen avulla pyörille voidaan välittää suuri momentti auton seistessä, jolloin liikkeellelähdöstä tulee tasainen. Huippunopeus suurimmalla välityssuhteella on 10 km/h; suurin nopeus siirtoajossa on 55 km/h. Hydraulista kytkintä voi käyttää auton hidastamiseen.
Autoa aikanaan kuljettaneiden ja sen käyttöön osallistuneiden mukaan se on ajettavuudeltaan helppo ja aina täyttänyt siihen kohdistetut odotukset.
Auto maksoi aikanaan 21 miljoonaa markkaa ja vuoteen 2010 mennessä sillä oli ajettu ainoastaan 43 000 kilometriä. K-50SS on kaikkien aikojen suurin Pohjoismaissa valmistettu maantiekäyttöön soveltuva auto ilman lavaa ja muita päälirakenteita. Suurempiakin ajoneuvoja, joita ei ole hyväksytty tieliikenteeseen, on kyllä valmistettu.
Nykytilanne

2000-luvulla auto ei enää ollut aktiivikäytössä, vaan seisoi varastoituna autotallissa Pirttikosken voimalan läheisyydessä. Sitä kunnostettiin vähitellen alkuperäiseen asuunsa ja sitä käytettiin eräissä vanhojen autojen kokoontumisissa, kunnes vuonna 2006 Kemijoki Oy luovutti sen Oulun Automuseon haltuun.
Aiheesta muualla

Sisu K-50SS sivulta päin kuvattuna. (Arkistoitu – Internet Archive)
Alkuperäisen suunnitelman mukainen kuljetusjärjestely: yksi K-50SS vetämässä lavettia ja toinen työntämässä.
Penmaenmawrin rautatieasema

Penmaenmawrin rautatieasema on rautatieasema Penmaenmawrin kaupungissa Conwyn alueella, Walesissa. Se sijaitsee North Wales Coast Linen varrella.
Asema avattiin marraskuussa 1849 nimellä Penmaenmaur. Nykyisen nimensä se sai noin vuonna 1860. Asemaa käytti 11 692 matkustajaa kaudella 2017–2018.
Penmaenmawrissa tapahtui vuonna 1950 junaonnettomuus, kun sivuraiteilla vaihtotöissä ollut veturi joutui pääradalle ja törmäsi pikajunaan.
Palestiina kesäolympialaisissa 2012

Palestiina osallistui Lontoon olympialaisiin vuonna 2012 joukkueella, jota edusti viisi urheilijaa kolmesta eri lajista. Lipunkantajana avajaisissa toimi judoka Maher Abu Remeleh ja päättäjäisissä juoksija Woroud Sawalha. Mitaleita Palestiina ei saavuttanut.
Joukkue > Judo

Maher Abu Remeleh - Miesten alle 73 kg
Joukkue > Uinti

Ahmed Gebrel - Miesten 400 metrin vapaauinti
Sabine Hazboun - Naisten 50 metrin vapaauinti
Joukkue > Yleisurheilu

Bahaa Al Farra - Miesten 400 metrin juoksu
Woroud Sawalha - Naisten 800 metrin juoksu
Pentikäinen

Pentikäinen on seuraavien tunnettujen suomalaisten sukunimi:
Anu Pentikäinen, Anu Pentik (s. 1942), taidekeraamikko, Pentik Oy:n perustaja
Antti Pentikäinen (s. 1972), Kirkon Ulkomaanavun toiminnanjohtaja
Atte Pentikäinen (s. 1982), jääkiekkoilija
Juha Pentikäinen (s. 1940), uskontotieteen professori
Maija Pentikäinen (1924–1983), kirjailija
Mari Leppänen (o.s. Pentikäinen) (s. 1978), pappi
Matti Pentikäinen (MattiP), hip hop -artisti
Mikael Pentikäinen (s. 1964), päätoimittaja, Sanoma Newsin ent. toimitusjohtaja
Paavo Pentikäinen (1938–2013), näyttelijä
Pauli Pentikäinen (s. 1951), kestävyysjuoksija
Pertti Juhani Pentikäinen (23.8.1939 Helsinki – 4.4.2015 Helsinki), sisätautiopin professori
Satu Pentikäinen (s. 1962), iskelmälaulaja
Teivo Pentikäinen (1917–2006), vakuutusmatemaatikko ja professori
Topi Pentikäinen, Pentik Oy:n toimitusjohtaja
Tuire Pentikäinen, Miss Suomen I perintöprinsessa 1979
Veikko Pentikäinen (1909–1992), vanhoillislestadiolainen saarnaaja
Vilho Pentikäinen (s. 1903), vakooja.
Palonen (Mäntyharju)

| Palonen |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°28′24″N, 26°48′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Ylä-Likaseen 
Järvinumero:  14.974.1.007
Mittaustietoja
Pinnankorkeus:  99,2 m  
Pituus:  1,2 km  
Leveys:  290 m  
Rantaviiva:  2,859 km  
Pinta-ala:  16,219 ha  
Saaria:  ei saaria 
 fiPalonen 
Palonen  on Etelä-Savossa Mäntyharjulla  Töpönkylän lähellä sijaitseva järvi.
Maantietoa

Järvi on 1,2 kilometriä pitkä, 290 metriä leveä, ja sen pinta-ala on 16,2 hehtaaria. Järvellä ei ole kartan mukaan saaria.  Sen rantaviivan pituus on 2,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Simunanjoen valuma-alueeseen (14.974) se kuuluu. Järven vedenpinnan korkeus on 99,2 metriä mpy.
Paolo Eleuteri Serpieri

Paolo Eleuteri Serpieri
Paolo Eleuteri Serpieri (s. 29. helmikuuta 1944 Venetsia) on italialainen sarjakuvataiteilija ja kuvittaja, joka tunnetaan erityisesti science fiction -sarjakuvastaan Druuna.
Uran alku

Serpieri opiskeli Roomassa maalausta ja arkkitehtuuria. Hän aloitti maalarina, mutta keskittyi vuodesta 1975 alkaen sarjakuviin. Serpieri teki etenkin villin lännen sarjakuvia. Niiden lisäksi hän kuvitti lännen historiaa ja Raamatun kertomuksia käsitteleviä teoksia.
Druuna

Vuonna 1985 Serpieri julkaisi ensimmäisen Druuna-albuminsa. Se on totalitaristinen dystopia ”Kaupungista”, jossa ihmisiä uhkaa tarttuva sairaus, joka muuttaa heidät mutanteiksi. Sen estämiseksi ihmisille annetaan seerumia. Ihmiset uskovat, että täysin puhtaiksi osoittautuvat pääsevät tarkastuksen jälkeen korkeammalle tasolle ja tartunnankantajiksi osoittautuvat karkotetaan alemmille tasoille. Maailmaa hallitsee papisto, jolla on tiedossa ”totuus”. Serpieri on kertonut, että AIDSin ilmaantuminen ja sen tuottama paniikki oli eräs hänen vaikuttimiaan. Sarjan kahdeksan albumin mittaisen julkaisuhistorian aikana juoni on elänyt ja kaupunki on muun muassa paljastunut avaruusalukseksi. Serpieri on kirjoittanut myös itsensä sarjan hahmoksi Doc. Druunan kantava teemoja on ihmiskunnan kohtalo, vallankäyttö, teknologia, mielen ja ruumiin dualismi sekä naisten esineellistäminen. Sarja sisältää runsaasti väkivaltaa. Nimihenkilö Druuna nähdään hyvin vähissä vaatteissa, seksuaalisten tekojen uhrina ja objektina. Eri painoksissa yksityiskohtia on sensuroitu puhekuplin tai poistamalla yksittäisiä kuvia. Druuna-albumeja arvioidaan myydyn miljoonia.
Serpieri on kertonut ottaneensa nimihenkilöön vaikutteita Valérie Kapriskystä elokuvasta La femme publique, mutta todennut, että ensimmäisen albumin alussa kasvonpiirteissä on vielä vaikutteita siitä, että hän on piirtänyt paljon intiaaneja.
Druunan jälkeen

Druuna-sarjakuvien jälkeen Serpieri on julkaissut aiheesta piirroksia, maalauksia ja luonnoksia sisältäviä kirjoja. Vuonna 2007 Serpieri alkoi työskennellä käsikirjoittaja Jean Dufauxin kanssa: samana vuonna ilmestyi albumi Les Enfers. Vuodesta 2012 Dufaux ja Serpieri ovat tehneet Venetsiaan sijoittuvaa Saria-sarjakuvaa.
Serpieriä suomeksi

Druunaa on julkaistu suomeksi kolme ensimmäistä albumia vuosina 1989–1992. Serpierin kuvitusta löytyy myös WSOYn vuonna 1985 julkaisemasta Raamatun kertomuksia -sarjasta sekä Tex Willer -suuralbumissa 33 vuonna 2016 julkaistusta Mauro Bosellin kirjoittamasta tarinasta Sankari ja legenda.
Penkojat

| Penkojat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Penkojat Orthonychidae  Gray, 1840
Suku::  Penkojat Orthonyx  Temminck, 1820
Katso myös
   Penkojat Wikispeciesissä   Penkojat Commonsissa 
Infobox OKVirheellinen NIMI-arvo: 
Penkojat eli maatimalit (Orthonychidae) on varpuslintuihin kuuluva heimo. Lajeja esiintyy luonnonvaraisina ainoastaan Australiassa ja Uudessa-Guineassa. Maatimalit käyttävät syödessään jäykkää pyrstöään tukenaan. Ravinto koostuu pääasiassa hyönteisistä ja toukista. Maatimalit elävät puoliksi maassa, ja niiden lentotaito on heikohko. Pesä on maassa tai lähellä maata.
Penkojien heimoon kuuluu ainoastaan yksi suku: penkojat (Orthonyx), johon kuuluu kolme lajia. Nimitystä maatimalit käytettiin aiemmin viiriäispenkojien ryhmästä (Cinclosomatidae, syn. Cinclosomatini tai Cinclosomatinae), johon penkojien suku joskus luokitellaan.
Lajit

Harlekiinipenkoja Orthonyx temminckii
Mustapenkoja Orthonyx spaldingii
Papuanharlekiinipenkoja Orthonyx novaeguineae
Paula Pequeno

| Mitalit | Mitalit | Mitalit |  |
| --- | --- | --- | --- |
|  Paula Pequeno |  Paula Pequeno |  Paula Pequeno |  |
Maa:  Brasilia
Naisten lentopallo
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | lentopallo |  |
|  Kultaa | Lontoo 2012 | lentopallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Japani 2006 | lentopallo |  |
Paula Renata Pequeno (s. 22. tammikuuta 1982 Brasília, Brasilia) on brasilialainen lentopalloilija ja olympiamitalisti.
Pequeno kuului Brasilian naisten lentopallomaajoukkueeseen Pekingin olympialaisissa 2008 ja Lontoon olympialaisissa 2012, joista molemmista joukkue voitti kultaa. MM-kilpailuissa Pequeno kuului hopeaa voittaneeseen joukkueeseen vuonna 2006.
Pan-Amerikan kisoissa Pequeno kuului kultaa voittaneeseen joukkueeseen 2011 ja hopeaa saavuttaneeseen joukkueeseen 2007.
Aiheesta muualla

Kuvia tai muita tiedostoja aiheesta Paula Pequeno Wikimedia Commonsissa
Paula Pequeno Kansainvälinen olympiakomitea. (englanniksi)
FIVB: Paula Pequeno (englanniksi)
Paula Penttilä

| Paula Penttilä> Henkilötiedot |
| --- | --- |
Koko nimi:  Paula Penttilä
Syntynyt: 14. kesäkuuta 1979 (ikä 45)
Kansalaisuus:   Suomi
Koripalloilija
Pelipaikka:  Pelintekijä
Pituus:  172 cm
Pelaajaura
Yliopistojoukkueet
1999–2003:   Middle Tennessee State
Seurajoukkueet
1994–1995 1997–1999 2003–2004 2004–2006:   Sampo Basket  SB-Girls  BC Nokia  Tampereen Pyrintö
Maajoukkueet
1998–2003:   Suomi
Ottelut (pisteet):  23 (75)
Paula Penttilä (s. 14. kesäkuuta 1979) on suomalainen kilpauransa lopettanut koripalloilija. Pelintekijänä pelannut Penttilä on Lahden Sammon kasvatti. Hän pelasi Suomen maajoukkueessa 23 maaottelua. SM-sarjassa Penttilä pelasi kuusi kautta.
Penttilä pelasi kolme ensimmäistä pääsarjakauttaan lahtelaisissa joukkueissa saavuttaen SM-pronssia SB-Girlsin joukkueessa vuonna 1998. Samalla kaudella hänet valittiin SM-sarjan vuoden tulokkaaksi. Vuosina 1999–2003 hän pelasi neljä vuotta yhdysvaltalaisen Middle Tennessee State Universityn yliopistojoukkueessa opiskellen samalla mikrobiologiaa. SM-sarjakaudeksi 2003–2004 hän siirtyi suomalaiseen BC Nokiaan, jossa pelasi 24 ottelua 16,3 pisteen ja 4,3 levypallon keskiarvoilla. Hän aloitti myös lääketieteen opinnot Tampereen yliopistossa. Vuosien 2004–2006 ajan Penttilä pelasi SM-sarjaa Tampereen Pyrinnössä.
Suomen maajoukkueessa Penttilä pelasi 23 ottelua 3,3 pisteen ottelukohtaisella keskiarvolla. Naisten maajoukkueen piste-ennätyksensä, 12 pistettä, hän heitti vuoden 1998 PM-kilpailuissa Tanskaa vastaan. Hän pelasi myös vuonna 2003 Daegussa järjestetyissä universiadeissa.
Saavutukset

Naisten SM-sarjan vuoden tulokas 1998
SM-pronssia 1998
Naisten SM-sarjan runkosarjan syöttötilaston kolmas kaudella 2003–2004
Paula Prentiss

| Paula Prentiss |
| --- | --- |
 Paula Prentiss vuonna 1963.
Henkilötiedot
Koko nimi:  Paula Prentiss alk. Paula Ragusa
Syntynyt: 4. maaliskuuta 1938 (ikä 86) San Antonio, Texas
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Paula Prentiss (alk. Paula Ragusa; s. 4. maaliskuuta 1938) on yhdysvaltalainen näyttelijä. Vuonna 1968 hän oli ehdolla Emmy-palkinnon saajaksi roolistaan televisiosarjassa He & She.
Hänellä on ollut rooleja muiden muassa elokuvissa Missä pojat, siellä tytöt (1960), Ansa – Parallax View (1974) ja Stepfordin naiset (1975). 1960-luvun alussa hänet tunnettiin Jim Huttonin vastanäyttelijänä.
Tuleva näyttelijä syntyi Paula Ragusa -nimisenä sisilialaisille vanhemmille San Antoniossa, Texasissa. Prentiss on ollut vuodesta 1961 naimisissa näyttelijä-ohjaaja Richard Benjaminin kanssa, ja heillä on kaksi lasta, poika ja tyttö joka on balettitanssija. Myös hänen sisarensa Ann Prentiss on luonut uran näyttelijänä.
Aiheesta muualla

Paula Prentiss Internet Movie Databasessa. (englanniksi)
Orthez

| Orthez |
| --- | --- |
 vaakuna
Valtio:  Ranska
Hallintoalue:  Akvitania
Departementti:  Pyrénées-Atlantiques
Hallinto:  
 – Hallinnon tyyppi:  Kaupunki
 – Pormestari:  Emmanuel Hanon
Pinta-ala:  
 – Kokonaispinta-ala:  45,86 km²
Väkiluku (1999):  10 121
 – Väestötiheys:  220,69 as./km²
 
 www.mairie-orthez.fr 
Infobox OKVirheellinen NIMI-arvo: 
Orthez on ranskalainen kaupunkikunta, joka sijaitsee Pyrénées-Atlantiques-departementissa, joka puolestaan on osa Akvitanian aluetta. Kaupungin asukkaita kutsutaan nimellä orthézien tai sitten vuonna 1973 Ortheziin liitetyn Sainta-Suzannen kunnan mukaan saint-suzannais.